Martti Hetemäki vuonna 2020
**Martti Sakari Hetemäki** (s. 14. syyskuuta 1956 Helsinki) on suomalainen virkamies, joka nimitettiin valtiovarainministeriön kansliapäälliköksi seitsemän vuoden määräajalle maaliskuusta 2013 lähtien. Hän jäi virastaan eläkkeelle vuonna 2020. Koulutukseltaan hän on valtiotieteen tohtori.

Hetemäki aloitti työelämäprofessorina Helsinki Graduate School of Economicsissa heinäkuun alussa 2020. Professuuri on puoliksi Helsingin yliopistossa ja puoliksi Aalto-yliopistossa.

Ura
---

Hetemäki on työskennellyt eri tehtävissä valtiovarainministeriössä, muun muassa finanssineuvoksena 1994–1995, kansantalousosaston osastopäällikkönä (ylijohtaja) 1995–2003 ja vuodesta 2003 alivaltiosihteerinä. Hän oli sosiaaliturvan kokonaisuudistusta vuosina 2007–2009 valmistelleen Sata-komitean varapuheenjohtaja ja valtiovarainministeriön verotuksen kehittämistyöryhmän puheenjohtaja 2008–2010.

Hetemäki on Suomen itsenäisyyden juhlarahaston hallituksen puheenjohtaja.

Vuonna 2010 Hetemäen johtama verotuksen kehittämistyöryhmä esitti ansiotuloverotuksen rajaveroasteiden alentamista kautta linjan ja 50 prosentin kattoa ylimmälle rajaveroasteelle. Vuonna 2013 yhteisöveroa oltiin laskemassa 4,5 prosenttiyksiköllä 20 prosenttiin. Hetemäki laski veronalennuksen dynaamiset vaikutukset yläkanttiin, ja valtiovarainministeriö joutui pienentämään odotuksia dynaamisista vaikutuksista.

Vuonna 2016 Hetemäki toimi työllisyysryhmän puheenjohtajana. Hän on ollut vetovastuussa aktiivimallia valmistelleessa työryhmässä ja puolusti kritiikkiä osakseen saanutta aktiivimallia valtiovarainministeriön kolumnissa 10. tammikuuta 2018.

Näkemyksiä
----------

Hetemäen mukaan ilman euroa ei olisi eurokriisiä, ja euromaat ovat euron ja Euroopan keskuspankin virheiden armoilla. Hetemäki on kirjoittanut kirjoituksen *Eurokriisin syyt ja euroalueen tulevaisuus*.

Hetemäen mielestä suomalaisten pitäisi hyväksyä palkkaerojen kasvu, jotta työllisyysaste nousisi. Hetemäen mukaan Suomen työllisyysaste on eteläeurooppalainen.

Hetemäki piti loppuvuodesta 2017 sote-uudistusta välttämättömänä palvelujen turvaamiseksi.

Toukokuussa 2018 Hetemäki kannatti sote-uudistusta.

Yksityiselämä
-------------

Martti Hetemäki on Päiviö Hetemäen poika. Hetemäellä on kolme lasta.

Julkaisuja
----------

* Hetemäki, Martti: *On Open Economy Tax Policy*. Diss. Helsingin yliopisto. VATT-tutkimuksia, 6. Helsinki: Valtion taloudellinen tutkimuslaitos, 1991. ISSN 0788-5008. ISBN 951-561-014-1.
* Hetemäki, Martti: Eurokriisin syyt ja euroalueen tulevaisuus.  *Kansantaloudellinen aikakauskirja*, 2015, 111. vsk, nro 1, s. 16–39. Artikkelin verkkoversio.

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Martti Hetemäki**.
### Kirjallisuus

* *Suomi-Fakta* (WSOY, 2002)

### Viitteet

1. ↑  *Kuka kukin on 2007*, s. 214. Otava 2006. ISBN 951-1-20606-0
2. ↑   Martti Hetemäki valtiosihteeriksi kansliapäällikkönä valtiovarainministeriöön  14.2.2013. Valtiovarainministeriö. Viitattu 30.9.2016.
3. ↑  Martti Hetemäki Helsinki Graduate School of Economicsin työelämäprofessoriksi  19.12.2019. Helsingin yliopisto. Viitattu 2.6.2021.
4. ↑  Martti Hetemäki Finanssivalvonta.  Arkistoitu 3.10.2016. Viitattu 30.9.2016.
5. ↑   (Arkistoitu – Internet Archive)
6. 1 2 3  Martti Hetemäki on Sixten Korkmanin löytö – Uusi sarja läpivalaisee vallankäyttäjiä. *Vihreä Lanka.*
7. ↑  Verotuksen kehittämistyöryhmän loppuraportti  2010. Valtiovarainministeriö.  Arkistoitu 11.1.2018. Viitattu 30.9.2016.
8. ↑  Pilke, Antti: Työttömät välttämässä tuplakarenssin – työllisyysryhmä jäänee silti erimieliseksi *Yle Uutiset*.  30.9.2016. Viitattu 30.9.2016.
9. ↑  Valtiosihteeri lyttää kritiikin aktiivimallista: "Käsitykset kohtuullisuudesta ovat ehkä muuttuneet"
10. ↑  Valtiovarainministeriö: kolumni Aktiivimallin toiminta, tausta ja kritiikki
11. ↑  Nyt sen sanoo ministeriö: EKP ja euro ovat kriisin syypäitä Taloussanomat 6.5.2015. Viitattu 28.4.2021
12. ↑
13. ↑
14. ↑
15. ↑  Curriculum Vitae OECD. Viitattu 30.9.2016. (englanniksi)